open-index/open-wikipedia-markdown huggingface dataset:
Trachycarpus princeps

***Trachycarpus princeps*** er en svært ettertraktet palme i Trachycarpus-slekten og kommer opprinnelig fra sørlige sentral-Kina i et fjerntliggende område der hvor Kina, Tibet og Burma møtes.

## Beskrivelse
Palmen kan bli inntil 7 meter høy med en stammediameter på 20&nbsp;cm. Det er en av de enkleste palmene i Trachycarpus-slekten å gjenkjenne, og trolig den vakreste. De vifteformede palmebladene er nærmest sirkulære og har en lys middels grønn overside og en meget spesiell blåhvit underside. Det er nettopp den blåhvite undersiden som gjør plamen så ettertraktet blant palmeentusiaster.

Som de fleste av de andre palmene i Trachycarpus-slekten er også stammen til T. princeps dekket av et tett teppe av mørkebrune fibrer.

## Utbredelse
Trachycarpus princeps vokser på bratte og smale kalksteinsklipper, i et begrenset og svært utilgjengelig område. Det kan forklare hvorfor palmen først på 90-tallet ble viden kjent.  Å samle frø fra palmen kan være en risikosport; derfor er plamen fortsatt nokså uvanlig å finne i salg, og som oftest kun som relativt små eksemplarer fra gartneri som spesialiserer seg på sjeldne arter.

Sannsynligvis er palmen nokså kuldeherdig, men trolig noe mindre hardfør en vindmøllepalmen. Den trenger en solrik, fuktig, men veldrenert plantested.

## Eksterne lenker
*
Dongguan kraftvarmeverk

** Dongguan kraftvarmeverk** er et varmekraftverk med trigenerasjon under bygging i prefekturet Dongguan, provinsen Guangdong i det sørlige Kina. Det får en installert produksjonskapasitet på 120 MW. Brenseltypene er kull, kullgass og syngass, og anlegget skal som det første i Kina utstyres med gassifikasjonsanlegg for tregenerasjon hvor energien omdannes til både elektrisitet, fjernvarme, og kuldeenergi. Det skal bli ferdigstilt i 2011.

## Se også
*Liste over verdens største olje- og gasskraftverk

## Eksterne lenker
* «China to be Site of First Commercial Implementation of TRIG Coal Gasifier» – NU Coal Energy.
Dapenghalvøya

**Dapenghalvøya** eller **Dapengbandao** (tradisjonell kinesisk: 大鵬半島, forenklet kinesisk: 大鹏半岛, hanyu pinyin: *Dàpéngbàndǎo*) er en halvøy øst i bydistriktet Longgang i byprefekturet Shenzhen i provinsen Guangdong i Folkerepublikken Kina.  Dapengbandao omfatter subdistriktene Kuichong, Dapeng og Nan'ao. Den er omgitt av Mirsbukten (sørvest) og Dayabukten. Dialekten dapenghua dominerer i befolkningen. 

Siden slutten av Ming-dynastiet har halvøya hatt befestningen Dapengcheng, som skulle forsvare mot japanske sjørøvere. 

Under annen opiumskrig ble det drøftet om halvøya skulle annekteres som del av det britiske Hongkong, men slik ble det ikke.

Under kulturrevolusjonen ble regionen rammet av en alvorlig hungersnød.

Halvøya har en storslagen strand, *Xichong*, på sin søndre del.
Riverside gasskraftverk

**Riverside gasskraftverk** er et varmekraftverk i delstaten Minnesota i det nordlige USA. Det har en installert produksjonskapasitet på 511 MW, fordelt på 3 blokker med moderne gassturbiner. Anlegget har kogenerasjon og leverer fjernvarme i Minneapolis-området. Operatør er Xcel Energy Co.

Anlegget ble bygget ut i årene 2006–2009, som erstatning fra det gamle og utrangerte Riverside kullkraftverk, som ble lagt ned.

Brenselkilden er naturgass.

*Anlegget må ikke forveksles med [[Riverside Energy gasskraftverk]] (Wi), [[Riverside kraftverk]] (Ok), [[Riverside kullkraftverk]] (Mn), eller [[Riverside kraftstasjon]] (Md).*

## Se også
*Liste over verdens største olje- og gasskraftverk

## Referanser


## Eksterne lenker
* Riverside Plant – Xcel Energy.
Cunningham gasskraftverk

**Riverside gasskraftverk** er et varmekraftverk vest for stedet Hobbs i delstaten New Mexico i det sørvestlige USA. Det har en installert produksjonskapasitet på 487 MW, fordelt på 4 blokker med moderne gassturbiner. Operatør er Xcel Energy Co.

Anlegget ble bygget ut i årene 1955&ndash;1997, i fire etapper. Brenselkilden er naturgass.

## Se også
*Liste over verdens største olje- og gasskraftverk

## Referanser


## Eksterne lenker
* Cunningham Plant – Xcel Energy.
Jones gasskraftverk

**Jones gasskraftverk** er et varmekraftverk sørøst for byen Lubbock i delstaten Texas i det sørvestlige USA. Det har en installert produksjonskapasitet på 486 MW, fordelt på 2 blokker med moderne gassturbiner. Operatør er Xcel Energy Co.

Anlegget ble bygget ut i årene 1968–1974. Brenselkilden er naturgass eller som en reserveløsning også fyringsolje.

## Se også
*Liste over verdens største olje- og gasskraftverk

## Referanser


## Eksterne lenker
* Jones Station – Xcel Energy.
Dapengcheng

**Dapengcheng**, eller **Dapengfortet** (hanzi: 大鹏城; pinyin: *Dapengcheng*, dapenghua: *Tʰaj pʰuŋ saŋ*), eller *Dapengsuocheng*, er en befestet landsby i subdistriktet Dapeng i bydistriktet Longgang i byprefekturet Shenzhen i provinsen Guangdong i Folkerepublikken Kina. Landsbyen ligger 55 kilometer fra sentrum i Shenzhen.

Hoveddialekten er dapengdialekt, en blanding av hakka og kantonesisk.

Dapengfortet ble bygd i 1394 som forsvarsverk mot sjørøvere. Den ble etterhvert til en landsby under Ming-dynastiet og Qing-dynastiet.

I 1571 ble den i førti dager beleiret av japanske sjørøvere utstyrt med stiger.

## Referanser


## Eksterne lenker
* 
* Dapeng Fortress, SZ's only historical site under State protection
Fyrtøyet

***Fyrtøyet*** (dansk originaltittel *Fyrtøjet*) er et eventyr som er skrevet av H.C. Andersen i 1835.

## Handling
*Fyrtøyet* handler om en soldat som kommer marsjerende bortover landeveien. På veien møter han en gammel heks som ber han hente et fyrtøy, som ligger gjemt i et hult tre. I det hule treet er det tre kamre. I hvert kammer er det en kiste som inneholder henholdsvis koppermynter, sølvmynter og gullmynter. Hver kiste blir bevoktet av en hund, med øyne så store som henholdsvis tekopper, møllehjul og tinntallerkener. Soldaten fyller lommene sine med gullmynter og blir heist opp i treet med fyrtøyet i hånden. Da spør han heksen om hva hun skal bruke fyrtøyet til, men da hun ikke vil ut med språket, hugger soldaten hodet av henne.

Soldaten hadde snart brukt opp alle pengene, og en mørk og kald kveld kom han til å huske på fyrtøyet. Idet han slo ild, sprang hunden med øyne så store som tekopper frem og sa: «Hva befaler min herre.» Soldaten ba hunden skaffe ham litt penger og det gjorde den. Senere ville soldaten se prinsessen. Han kalte på hunden med øyne så store som tekopper. Han ba hunden hente prinsessen. Det gjorde den og straks etter kom den spankulerende med prinsessen sovende på ryggen. 
Vel hjemme neste morgen fortalte prinsessen om en merkelig drøm hun hadde hatt om at hun hadde ridd på en hund bort til en soldat som hadde kysset henne.

Senere følte soldaten trang til å se prinsessen igjen og han lot derfor hunden hente henne. Men hoffdamen så det og løp etter. Da hun så hvilket hus hunden løp inn i, tegnet hun et kors på døren. Soldaten la imidlertid merke til korset og tegnet derfor et kors på alle dører slik at hoffdamen ikke kunne finne igjen huset. Men dronningen var klok og bant en pose med bokhvetegryn fast til prinsessen og klippet et lite hull i posen. Da hunden kom for å hente prinsessen igjen, drysset grynene ut og kongens menn fikk arrestert soldaten.

Der satt den arme soldaten i mørket og den følgende dag skulle han henges. Men ved daggry ba han en forbipasserende gutt hente fyrtøyet hans. Det gjorde gutten og da soldaten senere sto ved galgen og skulle fremsi sitt siste ønske, ba han om lov til å ta seg en pipe for siste gang. Da han fikk overrakt pipen, slo han ild tre ganger og alle de tre hundene trådte frem. Da ba soldaten dem om å slå i hjel kongen, dronningen og alle soldatene deres, og det gjorde de. Soldaten ble kronet til konge og han fikk prinsessen til ekte. Bryllupet varte i åtte dager.

H.C. Andersen avslutter eventyret med setningen: *...og hundene sad med til bords og gjorde store øjne.*

## Eksterne lenker
* 
* Fyrtøyet på dansk Wikisource
* H. C. Andersen: Fyrtøiet. (1835)
Ensom ulv

***Ensom ulv*** (originaltittel: *Lone Wolf McQuade*) er et amerikansk actiondrama og kampsportfilm fra 1983 regissert av Steve Carver. Hovedrollen spilles av Chuck Norris, mens sentrale biroller spilles av David Carradine og Barbara Carrera.

*Ensom ulv* regnes for å være en moderne western.

## Handling
J.J. McQuade er en Texas Ranger med uante evner inne karate som foretrekker å jobbe alene. Han får i oppdrag og spore opp en bande som driver våpensmugling. Bandelederen er en mester innen kampsport. Jakten begynner, og de to karatekjempene møtes tilslutt i det store oppgjøret, mann mot mann.

## Om filmen
*Ensom ulv* innbrakte $12 millioner i USA og havnet på en 54.-plass over de meste innbringende filmene i USA i 1983.

Den fikk bra omtale av den amerikanske filmkritikeren Roger Ebert. Han gav den 3 og en halv av maksimalt fire stjerner.

Den fikk middelmådig omtale av Aftenpostens anmelder.

## Rollebesetning
* Chuck Norris – J.J. McQuade
* David Carradine – Rawley Wilkes
* Barbara Carrera – Lola Richardson
* Leon Isaac Kennedy – Jackson
* Robert Beltran – Kayo
* L.Q. Jones – Dakota
* Dana Kimmell – Sally McQuade
* R.G. Armstrong – T. Tyler
* Jorge Cervera Jr. – Jefe
* Sharon Farrell – Molly
* Daniel Frishman – Falcon
* William Sanderson – Snow

## Referanser


## Eksterne lenker
*
A.B. Brown kraftverk

** A. B. Brown kraftverk ** er et varmekraftverk med integrert gasskraftverk og kullkraftverk i delstaten Indiana i USA. Kraftverket ligger ved Ohio River på grensen mellom fylkene Posey County og Vanderburgh County. Det har en installert produksjonskapasitet på 707 MW, fordelt på fire turbiner – to kullfyrte på 2 × 265 MW, og to nyere gassfyrte enheter på 2 × 88 MW. 

Anlegget ble påbegynt omkring 1976 og stod ferdig med første kullenhet i 1979, mens gassenhetene ble installert gjennom omstilling av driften i 1991 og 2002. Brenselkilden er kull og naturgass.

Det er betydelige avfallsproblemer ved kraftverket.

## Referanser


## Eksterne lenker
* USAs regjering: – «Existing Electric Generating Units in the United States».
Ole Petter Petersen

**Ole Petter Petersen** (født 28. april 1822 i Fredrikstad, død 20. desember 1901) var en norsk-amerikansk prest. Han blir regnet som grunnleggeren av metodismen i Norge og medgrunnlegger av den norske og danske metodismen i USA.

## Liv og virke
### Bakgrunn
Ole Petter Petersen ble født i Fredrikstad som sønn av skipssnekkeren Peter Hansen og hans kone Catherine. Peter Hansen forlot familien i 1825, og ett år senere døde Catherine.

Ole Petter Petersen ville bli prest, men hans lave sosiale status og mangel på mulighet for høyere utdanning gjorde at han slo fra seg tanken og dro i 1836 til sjøs i stedet. I 1845 var han i land i Charleston i South Carolina og hørte en rekke prekener som fikk ham i kontakt med metodismen.

### Metodist
Han ble senere ordinert til misjonsprest i metodistkirken.

*Washington Prairie Norwegian Methodist Church* som ligger utenfor Decorah i Iowa blir regnet for moderkirken for den norsk-amerikanske metodismen. Petersen grunnla kirken før han returnerte til Norge og grunnla den første metodistmenigheten der. Det var i Sarpsborg i 1856.

Sommeren 1859 dro Petersen tilbake til USA med sin kone og fire barn, og arbeidet igjen på *Bethel Ship Mission* ut fra New York. I 1869 kom han tilbake til Norge og var superintendent for den metodistiske misjon i Norge.

I 1871 dro han etter tilbake til Amerika og virket der resten av sitt liv. Han døde i 1901 etter å ha grunnlagt en kirke i Brooklyn i New York.

I *[[Norsk Salmebok (1985)|Norsk Salmebok]]* og *[[Norsk salmebok 2013]]* finner man salmen «O Jesus Krist, jeg flyr til deg», skrevet av Charles Wesley, i en oversettelse av Petersen.

## Referanser


## Litteratur
* Meistad, Tore *Methodism as a Carrier of the Holiness Tradition in Norway* (Alta: ALH-forskning, 1994)
* Hassing, Arne *Methodism and Society in Norway, 1853-1918* (Northwestern University, 1974)
Etatsstyring

**Etatsstyring** er betegnelsen på et departements styringsdialog med underliggende virksomheter som organisert som ordinære forvaltningsorganer, f.eks. etater og direktorater. Et hovedkjennetegn ved forvaltningsorganer/etater er at de er en del av staten, og er derfor ikke egne rettssubjekt. Statsråden i det departement som har ansvaret for styringen av etaten har derfor et konstitusjonelt og parlamentarisk ansvar for etaten.  Hensikten med etatsstyringen er å følge opp underliggende virksomheters oppgaveløsning og resultater. Økonomiregelverket i staten fastsetter at styring i staten skal være på et overordnet nivå, og at etaten i utgangspunktet skal ha frihet til å velge hvordan målene satt av departementet løses (mao. mål- og resultatstyring).  Et annet kjennetegn ved statlige virksomheter som er organisert som ordinære forvaltningsorgan er at departement/statsråd i prinsippet har mulighet for å instruere en underliggende virksomhet i alle typer saker, så fremt denne muligheten ikke er avskåret ved lov, eller i vedtekter eller instruks for etaten. 

Noen forvaltningsorganer er ved lov, vedtekter eller instruks gitt en faglig uavhengig rolle. Typiske eksempler på slike organer er ombud, tilsyn og klagenemder, og noen institutter.

## Eksterne lenker
* DIFI Etatsstyring og rapportering
Stig-Ove Sandnes

**Stig-Ove Sandnes** (født 1970) er tidligere assisterende generalsekretær i Norges Fotballforbund (NFF).

Sandnes har fra 1. mai 2010 jobbet som administrerende direktør i TIL Fotball AS. Tromsø IL kunngjorde høsten 2012 at Sandnes hadde sagt opp for å begynne i en stilling som stabssjef i Vålerenga Fotball.

Fra den 1. august 2013 tiltrådte Sandnes som ny daglig leder av Vålerenga Fotball i forbindelse med en omorganisering av klubbens ledelse, hvor tidligere Vålerenga Fotball Invest AS (elite) og Vålerenga Fotball (bredde) ble slått sammen til en enhet.

## Referanser
Ola & the Janglers

**Ola & the Janglers** var en svensk rockegruppe på 1960-tallet. Medlemmene var Ola Håkansson, Christer Idering, Johannes Olsson, Lennart Gudmundsson og Leif Johansson. Senere ble Idering erstattet av Claes af Geijerstam på gitar og Gudmundsson ble erstattet av Åke Eldsäter på bass.

## Eksterne lenker
* Svensk Pophistoria. De 4 största. 
*
Farman MF.7

**Maurice Farman MF.7 ''Longhorn*** var et fransk rekognoseringsfly som ble utviklet før [[første verdenskrig]] og som ble brukt både hos det franske og engelske flyvåpen i den første fase av krigen som treningsfly.

== Navnet ==
Flyet har navn etter den franske flyveren og flykonstruktøren [[Maurice Farman]] (1877–1964).

== Konstruksjon og utvikling ==
Det hadde en enkel Renault «pusher» motor. Navnet kommer fra dets lett kjennelige frontmonterte høyderor og karakteristiske «[[meie]]r»

== Flyet i bruk ==


* Fire MF.7s ble solgt til Norge i perioden 1912–1914. De var i bruk til 1925 av [[Hærens flyvevæsen]].
* Et gresk fly ble bygget som [[sjøfly]] og fikk navnet *Nautilus''. Det gjennomførte verdens første luft-marine samarbeide, under den første Balkankrig.
* Farman ble brukt av de keiserlige japanske styrkene under første verdenskrig under slaget ved Tsingtao, hvor en ble skutt ned av eneste operativt tyske fly, den første dokumenterte nedskytingen av et fly i kamp.

## Museumsfly
Det finnes to Longhorn i museer:
* Det franske fly- og romfartsmuseum, Paris
* Norsk Teknisk Museum, Oslo

## Referanser


## Litteratur
* 
* 

## Eksterne lenker
* Luftfahrtmuseum
* [Aircraft Museum](https://web.archive.org/web/20111107200041/http://www.aviastar.org/air/france/farman_mf-7.php Virtual)
Offentlig forvaltning

**Offentlig forvaltning** omfatter virksomheter som utfører og ivaretar forvaltningsmessige oppgaver og er del av den såkalte offentlige sektor. Statsforvaltningen og kommuneforvaltningen er en del av offentlig forvaltning.

## Definisjon av offentlig forvaltning i norsk statistikk for offentlig forvaltning
Offentlig forvaltning består av institusjoner som har lovgivende, rettslige og utøvede myndighet over andre aktører og enheter på gitte områder. Enheter med ansvar for produksjon og distribusjon av varer og tjenester til priser som ikke er økonomisk signifikante (lav grad av brukerbetaling) klassifiseres også som forvaltningsinstitusjoner. Enheter innenfor offentlig forvaltning har også rett til å pålegge andre institusjonelle enheter (bedrifter og husholdninger) å betale skatt.

## Referanser
Martha Genenger

**Martha Genenger** (født 11. november 1911 i Krefeld, død 1. august 1995) var en tysk svømmer som deltok i de olympiske leker 1936 i Berlin.
 
Genenger vant en olympisk sølvmedalje i svømming under OL 1936 i Berlin. Hun kom på andreplass på 200 meter bryst for damer bak Hideko Maehata fra Japan

## OL-medaljer
* 1936  Berlin -  Sølv i svømming, 200 meter bryst damer  Tyskland

## Eksterne lenker
*
Concord gasskraftverk

**Concord gasskraftverk** er et varmekraftverk i delstaten Wisconsin, USA, beliggende i Jefferson County. Kraftverket er et *peak-demand*-kraftverk som fyres på naturgass, med en kapasitet på 388 MW fordelt på fire omtrent like store blokker. Anlegget stod ferdig i 1993.

Operatør er WE Energies, og to av turbinene kan som reserveløsning fyres med fyringsolje.

## Referanser


## Eksterne lenker
* Om Concord  (PDF)
Stensrudtjern (Oslo)

**Stensrudtjern** ligger sydøst i Oslo, ved fylkesvei 155 Enebakkveien. Ved sandstranden ble det i 2010 anlagt sitteplasser, fastgrill, beplantning, og dreneringsvann ble lagt som en bekk. Det er toaletter i området. Vannet har en gul-brun fage på grunn av mye skog og myr omkring. Bunnvannet blir sjelden sirkulert, og inneholder en del salter og noe hydrogensulfid.

I vannet finnes både storvokst suter og karuss. Det er tatt suter på over 2 kilo i tjernet.

Vannet huser også noen rødlistede arter, herunder 'liten bruskigle' og 'liten skredder'. Begge artene er sjeldne nasjonalt, men relativt vanlige i Oslo-området. Økosystemet er ikke truet og vannet er heller ikke truet av gjengroing, slik det nedenforliggende Gjersrudtjern er. Bredden på vestsiden er preget av rik sumpskog. Denne er vurdert som «viktig», og anbefales urørt.

## Se også
* Liste over innsjøer i Oslo

## Referanser
Liste over trikkesystemer i Sveits

Dette er en **liste over trikkesystemer i [[Sveits]]**. Den inkluder eksisterende og avsluttede trikker, men ikke fremtidige.

## Trikker

## Referanser


## Litteratur
*
Dvergvalseslanger

se tekst

**Dvergvalseslanger** er en gruppe slanger som er utbredt i Sørøst-Asia.

Bare noen få eksemplarer er funnet, og en vet nesten ingenting om levesettet. Man antar at de graver ganger i løs jord, eller skjuler seg i løvstrø. Lengden er mellom 20 og  De eter sannsynligvis meitemark og insektlarver.

Alle dvergvalseslanger hører til slekten *Anomochilus*. De ble tidligere enten regnet til familien Aniliidae sammen med valseslanger og falsk korallslange, eller til familien Uropeltidae sammen med skjoldhaler. De er nå plassert i en egen familie, Anomochilidae.

## Arter

Utbredelsen til de tre kjente artene er som følger:

* *Anomochilus leonardi* – Malakkahalvøya, østlige Borneo
* *Anomochilus monticola* – fjellstrøk på nordlige Borneo, Gunung Kinabalu
* *Anomochilus weberi* – Sumatra, sørlige Borneo 

## Referanser



## Eksterne lenker
* 
* The Reptile Database - family Anomochilidae
Paris kraftverk

:*Anlegget må ikke forveksles med [[Paris gasskraftverk]] i [[Texas]].*
** Paris kraftverk** er et varmekraftverk i USA. Det ligger i Paris sørøst for byen Union Grove i Kenosha County, Wisconsin. Det har en installert produksjonskapasitet på 400 MW, fordelt på 4 gassturbiner med kogenerasjon. Operatør er energiselskapet Wisconsin Electric Power Co (WE Energies). Brensel er primært naturgass, men de fire gassturbinene kan også anvende fyringsolje.

Kraftverket ble utbygd omkring årene 1990–1995.

## Se også
* Liste over verdens største olje- og gasskraftverk

## Referanser


## Eksterne lenker
* 
* Electricity Generating Capacity, 2008 – U.S. Energy Information Administration. Besøkt 6. august 2011.
Guan Daosheng

**Guan Daosheng** (kinesisk: 管道升; født 1262 i Huzhou, død 1319) var en kinesisk dikter og maler under Yuan-dynastiet. 

Hun var gift med Zhao Mengfu og hadde talent både for kalligrafi og maling med blekkbambus og hadde spesielt finstemte og elegante streker. Hennes kalligrafien, sammen med ektemannens og sønnen Zhao Yongs ble samlet på en rull av keiser Ren, som kommenterte at det var sjelden at en ektemann, kone og sønn alle var talentfulle innen kalligrafi.

Hun skrev inn dikt i maleriene sine og brukte en dikterstil som sjelden ble brukt av kvinner. I hennes dikt vises hun omsorg for sin mann og barn, men gjør det på en humoristisk måte. I et av diktene hennes opponerte hun mot at hennes ektemann skulle ta en konkubine.

## Referanser


## Kilder
*«Guan Daosheng», http://www.hws.edu, sist lest 8. juni 2007

## Eksterne lenker
* Blekk bambus av Guan Daosheng
Adolf Wagner (vektløfter)

**Adolf Wagner** (født 27. juni 1911, død 9. april 1984) var en tysk vektløfter som deltok i de olympiske leker 1936 i Berlin.

Wagner vant en olympisk bronsemedalje vektløfting under OL 1936 i Berlin. Han kom på tredjeplass i vektklassen, mellomvekt opp til 75,0 kg bak Khadr Sayed El Touni fra Egypt og sin landsmann Rudolf Ismayr. Det var totalt fem vektklasser og vektløftkonkurransen besto av tre ulike løft, press, rykk og støt. Wagner løftet sammenlagt 352,50 kilo, 35,0 kilo mindre enn gullvinneren Khadr Sayed El Touni som satte ny verdensrekord med 387,50 kg.

## OL-medaljer
* 1936  Berlin -  Bronse i vektløfting, mellomvekt  Tyskland

## Eksterne lenker
*
Kunståret 1262

**Kunståret 1262** er en oversikt over hendelser, fødte og avdøde kunstnerpersonligheter i 1262.

## Hendelser

## Malerier

## Fødsler
* Guan Daosheng - kinesisk kvinnelig maler under Yuan-dynastiet (død 1319)

## Dødsfall
*ca. 1262-1266 – Chen Rong - kinesisk maler fra det sørlige Song-dynastiet (født ca. 1200)
Páll Patursson

**Páll Patursson** (1894–1967) var en færøysk kongsbonde, «kjent i Norge som foredragsholder, leder av tallrike folkedansfester og skribent».

Han var eldste sønn av Jóannes Patursson og hans kone Guðny Eiriksdóttir. Han var utdannet agronom fra Stend jordbruksskole fra 1916. Han gikk også folkehøyskole i Norge. Han tok over som kongsbonde (festebonde) på Kirkjubøargarður etter sin far, og engasjerte seg for kulturminnevern på gården, som har vært bispesete på Færøyene. Han tok gjestfritt imot tilreisende.

Patursson skrev flere verker med historisk innhold, og interesserte seg spesielt for kong Sverre Sigurdsson. Skuespillet «Sverri kongur» (1954) ble Paturssons mest kjente verk.

Patursson ble i 1966 utnevnt til ridder av 1. klasse av St. Olavs Orden for sine fortjenester av norsk-færøysk samarbeid. Han ble også tildelt St. Olavsmedaljen i 1960 og stipendet fra Sokneprest Alfred Andersson-Ryssts fond i 1962.

Han døde på Landssjúkrahúsið i 1967 etter lengre tids sykdom.

## Referanser
Kunståret 1235

**Kunståret 1235** er en oversikt over hendelser, fødte og avdøde kunstnerpersonligheter i 1235.

## Hendelser

## Malerier

## Fødsler
* Qián Xuǎn - kinesisk Song lojalist maler fra Zhejiang under det sørlige Song-dynatstiet (død 1305)

## Dødsfall
…
The Light of the World Is Jesus

**«The Light of the World Is Jesus»** er en amerikansk salme, skrevet av Philip P. Bliss i 1875.

«''En gang var dr. [Earl S.] Taylor i Calcutta under en solformørkelse. I dagevis før denne hendelsen så han byens gater fylt med pilegrimer på vei til ulike hellige steder, hvor de håpet å tilbe og bade i elva Hooghly, rett nedenfor Ganges, i tiden for formørkelsen og håpet derved å avstyre det onde. Da den skjebnesvangre timen med mørke til slutt kom stimlet hundretusener av innfødte sammen i de hellige vannene, terrorisert av formørkelsen og laget et stort klagekor, fordi de fryktet at en stor kraft av ondskap skulle svelge solguden. Mens dr. Taylor så ned fra Y.M.C. Building og var vitne til det forskrekkelige beviset på hedensk overtro hørte han en gruppe innfødte kristne synge på sitt møte: «The whole world was lost in the darkness of sin; The light of the world is Jesus»».

## Norsk versjon
Den norske tittelen er «Han er lyset i dalen».

### Innspillinger (i utvalg)
*Alice og Johan Hindrum, duett. Klaver: L. Gudmundsen. Innspilt i mars 1966. Sangen ble utgitt på EP-platen Harmoni HEP&nbsp;257.

## Referanser
Karl Jansen

**Karl Jansen** (født 28. mai 1908, død 14. november 1961) var en tysk vektløfter som deltok i de olympiske leker 1936 i Berlin.

Jansen vant en olympisk bronsemedalje vektløfting under OL 1936 i Berlin. Han kom på tredjeplass i den nest letteste klassen, lettvekt opp til 67,5 kg bak Anwar Mesbah fra Egypt og Robert Fein fra Østerrike som begge fik gull. Det var totalt fem vektklasser og vektløftkonkurransen besto av tre ulike løft, press, rykk og støt. Jansen løftet sammenlagt 327,5 kilo, 15,0 kilo mindre enn gullvinnerne Anwar Mesbah og Robert Fein som satte ny verdensrekord med 342,5 kg. 

## OL-medaljer
* 1936  Berlin -  Bronse i vektløfting, lettvekt  Tyskland

## Referanser


## Eksterne lenker
*
Goose Creek gasskraftverk

**Goose Creek gasskraftverk** er et varmekraftverk i Piatt County, Illinois mellom tettstedene Lodge og De Land. Det har en installeert kapasitet på 450 MW fordelt på 6 like store turbiner, og brenselskilden er naturgass. Det ble ferdigstilt i 2002, og kjøpt av  Ameren i 2006. Operatør er Union Electric Co.

## Se også
* Liste over verdens største olje- og gasskraftverk

## Referanser


## Eksterne lenker
* Ameren Corporate Factsheet 
* CAAPP Permit
* Electricity Generating Capacity, 2008 – U.S. Energy Information Administration. Besøkt 6. august 2011.
Václav Pšenička

**Václav Pšenička** (født 26. oktober 1906, død 25. april 1961 i Praha) var en tsjekkoslovakisk vektløfter som deltok de olympiske leker 1928 i Amsterdam, 1932 i Los Angeles og 1936 i Berlin 

Pšenička vant en olympisk sølvmedalje i vektløfting under Sommer-OL 1932 i Los Angeles. Han kom på andreplass i den tyngste vektklassen, tungvekt over 87,5 kg bak sin landsmann Jaroslav Skobla. Det var totalt fem vektklasser, samme som under de to foregående olympiske vektløftingskonkurransene i Antwerpen og Paris. Vektløftkonkurransen besto av tre ulike løft, press, rykk og støt. Pšenička løftet sammenlagt 375,5 kilo, 2,5 kilo mindre enn gullvinneren. 

Fire år senere, under OL 1936 i Berlin vant han en ny sølvmedalje, med 402,5 kg ble han nummer to bak tyske Josef Manger som vant med 410,00 kg som var ny verdensrekord.

## OL-medaljer
* 1932  Los Angeles -  Sølv i vektløfting, tungvekt  Tsjekkoslovakia
* 1936  Berlin -  Sølv i vektløfting, tungvekt  Tsjekkoslovakia

## Referanser


## Eksterne lenker
*
Lawrence Schiller

**Lawrence Julian Schiller** (født 28. desember 1936) er en amerikansk Emmy-vinnende filmprodusent, regissør, manusforfatter og journalist.

## Referanser


## Eksterne lenker
* Offisiell hjemmeside for Lawrence Schiller
*
Norman Rosten

**Norman Rosten** (1913–1995) var en amerikansk poet, dramatiker og romanforfatter.

## Biografi
Norman Rosten ble født 1. januar 1913 i New York. Han vokste opp i Hurleyville i New York og ble uteksaminert fra Brooklyn College, New York University og University of Michigan. Ved sistnevnte møtte han Arthur Miller og begge vant Avery Hopwood Award. I 1979 ble Rosten utnevnt til poet laureate i Brooklyn av bydelslederen Howard Golden. 

Utenom poesi skrev Rosten librettoen til Ezra Ladermans opera *Marilyn*. Han skrev også manuset til Sidney Lumets *Vu du pont*, som var en filmatisering av Arthur Millers *[[A View from the Bridge]]*. Arbeidet hans har blitt inkludert i *[[The New Yorker]]*.

Rosten døde 7. mars 1995.

## Priser og nominasjoner
* 1940: Yale Series of Younger Poets Competition
* 1941: Guggenheim Fellowship

## Bibliografi
### Poesi
* *Return Again, Traveler* (1940)
* *The big road: a narrative poem* (1946)
* *Selected Poems* (1979)
* *A City Is* (2004)

### Skuespill
* *First Stop to Heaven* (1941)
* Mister Johnson (1956) 
* *Mardi Gras*
* *The Golden Door*
* *Come Slowly, Eden* (1967)

### Romaner
* *Under the Boardwalk* (1968)
* *Over and Out* (1972)
* *Love in All Its Disguises* (1981)
* *Neighborhood Tales* (1986)

### Sakprosa
* *Marilyn: An Untold Story* (1973)
* *Marilyn Among Friends* (1987)

### Antologier
* *The wound and the dream: sixty years of American poems about the Spanish Civil War* (2002), «The March»

## Referanser


## Eksterne lenker
*
Bus Stop (TV-serie)

***Bus Stop*** er en dramaserie på 26 episoder som ble sendt på ABC fra 1. oktober 1961 til 25. mars 1962. Marilyn Maxwell spiller hovedrollen som Grace Sherwood, eieren av en busstasjon og kafé i den fiktive byen Sunrise i Rocky Mountains i Colorado. Serien er basert på William Inges Broadway-teaterstykke *[[Buss stopp (skuespill)|Buss stopp]]*, og Inge var manuskonsulent for serien. Handlingen i serien foregår på busstasjonen og kaféen. I de andre hovedrollene spiller Richard Anderson, som statsadvokaten Glenn Wagner, Rhodes Reason, som sheriffen Will Mayberry, Joan Freeman, som servitrisen Elma Gahrigner, Bernard Kates, som rettsmedisineren Ralph, og Buddy Ebsen, som Virge Blessing.

## Handling
Serien følger en rekke historier om forskjellige reisende som besøker Grace Sherwoods spisested, som ligger i nærheten av en bussterminal i den lille byen Sunrise, Colorado. Blant disse gjestene var en tidligere lokal innbygger, Victor, som vender tilbake til byen med den hensikt å bli værende i hjem-byen for godt.

Den unge skuespillerinnen Patricia Parker kommer til Sunrise, sammen med en teater-gruppe på turne. En ung kvinne, som nylig har ankommet Sunrise, blir involvert i en utpressing. Eller en forretningsmann, Joe Harrison, som blir involvert i en ulykke som dreper en fremmed.

## Skuespillere
* Rhodes Reason som Sheriff Will Mayberry.
* Richard Anderson som Glenn Wagner
* Joan Freeman som Elma Gahrigner
* Marilyn Maxwell som Grace Sherwood.
* William Tyler som Jeff.
* Bernard Kates som en rettsmedisiner
* Roy Engel som en dommer
* Felicia Farr som Carol Wells
* Dianne Foster som Barbara Cullum.
* Al Ramsen som Carl.
* George N. Neise som Potter.
* Joan Tompkins som Mrs. McHennery.

## Referanser




## Eksterne lenker
*
The McGuire Sisters

**The McGuire Sisters** var en amerikansk sangtrio som bestod av søstrene **Christine McGuire** (født 30. juli 1926), **Dorothy McGuire** (født 13. februar 1928, død 7. september 2012) og **Phyllis McGuire** (født 14. februar 1931). Blant deres mest kjente sanger er «Sincerely» og «Sugartime».

## Referanser


## Eksterne lenker
*
Leviathan melvillei

***Leviathan melvillei*** er en for lengst utdødd tannhval (Odontoceti) i gruppen spermhvaler og dvergspermhvaler (Physeteroidea). Den levde for cirka 12–13 millioner år siden.

Den nederlandske arkeologen *Klaas Post*, som er tilknyttet Natural History Museum Rotterdam, snublet over fossilet av en hval i november 2008, på sin siste dag med feltundersøkelser i Cerro Colorado i ørkenen Pisco-Ica i det sørlige Peru. Den franske forskeren *Olivier Lambert* kom senere til og beskrev fossilet vitenskapelig.

Fossilet fikk navnet *Leviathan melvillei*. Slektsnavnet *Leviathan*  kommer av det hebraiske ordet *Livyatan*, som refererer til et stort mytologisk sjømonster. Selve artsnavnet er imidlertid oppkalt etter amerikanske forfatteren Herman Melville, som skrev og i 1851 utga den berømte romanen om monsterhvalen Moby Dick.

*L. melvillei* målte trolig omkring 13,5–17,5 meter og hadde enorme hoggtenner, som var opptil 36 cm lange og hadde en diameter på cirka 12 cm. Det er cirka 10 cm lenger enn hva spremhvalens (*Physeter macrocephalus*) tenner måler. Bare skallen var cirka 3 meter lang. Den har mest sannsynlig jaktet på andre hvaler, og den har det største kjeften av alle kjente hvaler. Forfatterne spekulerer i at arten ble utryddet som følge av endrede miljøforhold. Endringer i antall, mangfold eller den fysiske størrelse på bardehvalene, så vel som klimanedkjølingen som skjedde på denne tiden, ville ha hatt alvorlige konsekvenser for artens overlevelse.

Funnet av hvalen ble først publisert to år senere, den 30. juni 2010, i det engelske tidsskriftet Nature. Fossilet er i samlingen til det naturhistoriske museet i Lima, hovedstaden i Peru.

## Referanser




## Eksterne lenker
*
Balderas metrostasjon

**Balderas** er en stasjon på Mexico bys metros Linje 1 og Linje 3. Den ligger i det administrative distriktet Cuauhtémoc.

Stasjonen befinner seg på hjørnet mellom Avenida Balderas, som den har navnet sitt etter, og Avenida Arcos de Belén. Rett ved ligger den historiske bygninga La Ciudadela, som tidligere var et militærkvartell. I nærheten ligger også La Ciudadela-markedet, hvor det selges tradisjonelt meksikansk håndverk.

Stasjonssymbolet er en kanon, og refererer til kanonen som står i La Ciudadela-hagen like ved stasjonen.
Christopher Gundersen

**Christopher Maxo Guldahl Gundersen** (født 16. oktober 1983 i Oslo) er en norsk seiler. Han representerer Vestfjordens Seilforening.

Gundersen ble verdensmester i Europajolle i 2004, og tok bronse i VM i Europajolle i 2003. Han deltok under sommer-OL for Norge i 2008 i Beijing med 13.-plass i 49er sammen med Frode Bovim. Christopher begynte på Medisinstudiet på Universitetet i Oslo høsten 2009. Han bor i Oslo og giftet seg sommeren 2010 med seileren Siren Sundby.

## Eksterne lenker
* 
* Profil på Sailing.com
* Liste over medaljevinnere, VM i Europajolle på Sports123.com
Salto del Agua metrostasjon

**Salto del Agua** er en stasjon på Mexico bys metros Linje 1 og Linje 8. Den ligger i det administrative distriktet Cuauhtémoc.

Inngangen til Linje 1 ligger langs Avenida Arcos de Belén, på grensa mellom colonia Centro og Doctores. Inngangen til Linje 8 ligger langs Eje Central Lázaro Cárdenas, i colonia Centro. De to plattformene er forbundet med en underjordisk passasje.

Stasjonen er oppkalt etter Salto del Agua-fontena, som ligger like ved stasjonen. Fontena står i enden av Chapultepec-akvedukten, som starter ved Chapultepec. Den er imidlertid en kopi; den opprinnelige fontena befinner seg på et museum i Tepotzotlán.

Stasjonens symbol er en fontene, som representerer Salto del Agua-fontena.

Det er overgangsmulighet til trolleybuss Linje A.

## Bilder

Fil:Metro Salto del Agua Line 8 Platforms.jpg|Plattformen til Linje 8
Fil:MetroSaltodelAguaCorridor.JPG|Passasjen mellom Linje 1 og 8
Fil:MetroSaltodelAguaLine1Platform.JPG|Plattformen il Linje 1
Fil:FUENTE DE SALTO DEL AGUA.jpg|Salto del Agua-fontena
San Lázaro metrostasjon

**San Lázaro** er en stasjon på Mexico bys metros Linje 1 og Linje B. Den ligger i det administrative distriktet Venustiano Carranza.

Stasjonen er forbundet med byens østlige bussterminal, Terminal de Autobuses de Pasajeros de Oriente (TAPO). San Lázaro stasjon ligger også rett bak Palacio Legislativo de San Lázaro, Mexicos underhus. Like ved ligger også Mexicos riksarkiv.

Stasjonssymbolet er et damplokomotiv, ettersom jernbanestasjonen San Lázaro tidligere befant seg på stedet. Den var hovedstasjonen på den inter-oseaniske linja, som forbandt Mexicogolfen med Stillehavet. Alt som er igjen i dag, er noen skinner.

Plattformen til Linje 1 befinner seg under bakken, mens Linje Bs plattform ligger over bakkenivå.
Santa Monica – UCLA Medical Center

**Santa Monica–UCLA Medical Center** er et sykehus i Santa Monica i California i USA. 

## Historie

Sykehuset ble åpnet i 1926 og er en del av UCLA Health System. Det er også internasjonalt kjent for sitt voldtektssenter, Rape Treatment Center, og senter for seksuelt misbrukte barn, Stuart House.

## Referanser


## Eksterne lenker
* Offisiell hjemmeside for Santa Monica-UCLA Medical Center and Orthopaedic Hospital
Leviathan

**Leviathan** har flere betydninger:

*Leviathan (bok) – bok fra 1651 av Thomas Hobbes.
*Dave Bautista – fribryter som tidligere brukte navnet «Leviathan». 
*Leviathan (band) – amerikansk band
*Leviatan – sjøuhyre også kalt «Leviathan»
*Leviathan melvillei – utdødd spermhval funnet i 2008
*Leviatan (film fra 2014) – russisk film fra 2014
Cuitláhuac metrostasjon

**Cuitláhuac** er en stasjon på Mexico bys metros Linje 2. Den ligger i det administrative distriktet Miguel Hidalgo.

Stasjonen befinner seg på hjørnet mellom Calzada México–Tacuba og Avenida Cuitláhuac, som den har fått navnet sitt fra. Cuitláhuac var den nest siste aztekiske herskeren.

Stasjonssymbolet representerer skjoldet som ble brukt av aztekerne i slaget mot spanjolene på «La Noche Triste», 30. juni 1520, like ved stedet hvor stasjonen ligger. Slaget ble vunnet av aztekerne under ledelse av Cuitláhuac.

Det er overgangsmulighet til trolleybuss Linje I.
Jim Ronny Andersen

**Jim Ronny Andersen** (født 4. mai 1975 i Songdalen) er en badmintonspiller. Han representerer Kristiansand Badminton Klubb.

Andersen har vunnet single i NM i badminton seks ganger, double fire ganger, og han har seks seiere i mixed double. Han deltok under sommer-OL for Norge i 2004 i Athen der han spilte seg frem til 16.-delsfinalen og kom dermed på delt 9.-plass. 

Han er gift med badminton-kollegaen Helene Abusdal.
## Referanser


## Eksterne lenker
* 
* Mesterskapsvinnere i NM i badminton på Badminton.no (doc)
Eurosko

**Eurosko**-kjeden er Norges og Nordens største skokjede med over 217 butikker i Norge og 93 butikker i Sverige. Kjeden ble etablert i 1983 og eies og driftes av selvstendige skokjøpmenn. Antall butikker hver eier driver er varierende, der de største gruppene i Norge er Falkanger og Skoinvest ALP. Butikkene har gjerne en lokal tilknytning og flere er familieselskap som har gått i flere generasjoner. Overordnet mål for dannelsen av kjeden var at butikkene skulle selge sko til hele familien til bedre priser enn noen enkelt butikk kunne klare ved å stå helt alene. I dag har kjeden også en nettbutikk.

## Eksterne lenker
* https://www.eurosko.com/no/
*http://www.euroskogroup.com/eurosko/
Hans Olav Uldal

**Hans Olav Stephansen Uldal** (født 16. desember 1982 i Arendal) er en norsk friidrettsutøver, mest kjent som mangekjemper. 

Uldal ble norgesmester i tikamp i 2005, og deltok under sommer-OL for Norge i 2004 i Athen med 27.-plass i tikamp. Han representerer Sandnes IL, tidligere Idrettsklubben Grane. 

## Medaljer i norske mesterskap

## Referanser




## Eksterne lenker
* 
* Liste over medaljevinnere i NM i tikamp på Friidrett.no
ECCO

**ECCO Sko ⅍** er en dansk skoprodusent som lager sko i mellom-prisklassen.

Selskapet ble grunnlagt av Karl Toosbuy i 1963 i Bredebro. ECCO selges i 3&nbsp;700 butikker over hele verden, og produserer 17,5 millioner par sko årlig. Virksomheten eies av grunnleggerens datter, Hanni Toosbuy Kasprzak. Omsetningen var i 2008 på 5,37 milliarder danske kroner. Selskapet beskjeftiger 16&nbsp;328 ansatte.

ECCO har egne garverier i Nederland, Kina, Indonesia og Thailand, og deltar i et forsknings&shy;program som har til formål å redusere den miljø&shy;påvirkning som skjer grunnet garvingen. Eccos sko produseres på fabrikker i lavkostland som Slovakia, Japan, Thailand, Indonesia, Portugal, Kina og India.

Under Russlands invasjon av Ukraina 2022 ble ECCO boikottet av en del selskaper på grunn av at ECCO ikke ville stoppe sin virksomhet i Russland.

## Referanser


## Eksterne lenker
*
Gullfunn

**Gullfunn** er en norsk butikkjede som forhandler smykker og klokker. Kjeden er eid av Jotunfjell Partners AS. Kjeden har 53 butikker i Norge, samt en nettbutikk. 

Daglig leder er Aida-Karin Breidvik Gundersen. 

Den første Gullfunn-butikken ble åpnet i Oslo i mai 1969 av Aksel Holmsen.  

## Eksterne lenker
*
Karianne Eikeland

**Karianne Eikeland** (født 16. november 1972 i Bergen) er en norsk seiler. Hun har representert Bergens Seilforening, Kongelig Norsk Seilforening og Asker Seilforening. Eikeland ble verdensmester i Europajolle i 1992 og tok sølv i Europajolle i VM i 1996. Hun ble verdensmester i Snipe i 2000 og 2001 sammen med Janett Krefting, og de tok i tillegg sølv i 2002.

Eikeland deltok under sommer-OL for Norge i 2004 i Athen med 9.-plass i Yngling sammen med Beate Kristiansen og Lise Birgitte Fredriksen.

## Eksterne lenker
* 
* Profil på Sailing.org
* Liste over norske VM-vinnere i seiling på Seiling.no
Beate Kristiansen

**Beate Kristiansen** (født 22. januar 1968 i Moss) er en norsk seiler. Hun representerer Moss Seilforening. Kristiansen tok sølv i VM i kjølbåt i 1994, og bronse i VM i Yngling i 2001. Hun deltok under sommer-OL for Norge i 2004 i Athen med 9.-plass i Yngling sammen med Karianne Eikeland og Lise Birgitte Fredriksen.

## Referanser


## Eksterne lenker
* 
*  Profil på Sailing.org
Trine Pilskog

**Trine Pilskog** (født 1. desember 1972 i Hareid) er en norsk tidligere mellomdistanseløper. Hun representerte Hareid Idrettslag, Oppdal Idrettslag og Idrettsklubben Tjalve. Pilskog ble norgesmester på 1500 m i 1997, og har i tillegg vunnet en rekke sølv- og bronsemedaljer i NM på 800 m og 1500 m. Hun deltok under sommer-OL for Norge i 2004 i Athen der hun med tiden 4.08,61 løp inn til en 10.-plass i forsøksheatet og ble slått ut.

Pilskog studerte i flere år i USA. Først ved University of Texas at El Paso, og etter to år fortsatte hun ved University of Arkansas. I 1995 vant hun det amerikanske studentmesterskapet på en engelsk mil innendørs.  

## NM-medaljer

## Referanser


## Eksterne lenker
*
Herman Horn Johannessen

**Herman Horn Johannessen** (født 5. april 1964 i Oslo) er en norsk seiler. Han representerer Kongelig Norsk Seilforening. Johannessen ble europamester i båtklassen 470 for Norge i 1991 sammen med Pål McCarthy, og verdensmester i båtklassen Mumm 30 for Italia i 2001 og 2002. Han tok bronse for Norge i Soling under Sommer-OL 2000 i Sydney sammen med Espen Stokkeland og Paul Davis. Sammen tok de også sølv i EM i Soling i 1995 samt bronse i 1997.

Johannessen deltok i sitt første sommer-OL i 1988 i Seoul med trettendeplass i 470-klassen sammen med Karl-Einar Jensen. Så deltok han i 1992 i Barcelona med femteplass i 470 sammen med McCarthy, og i 1996 i Atlanta med niendeplass i Soling sammen med Stokkeland og Davis.

## Referanser

## Eksterne lenker
* 
* Profil på Sailing.org
Go to Jesus

**«Go to Jesus»** er en amerikansk salme. Teksten ble skrevet av Fanny Crosby og publisert i *Joy to the World* av John Sweeney, Tullius O'Kane & C.C. McCabe (Cincinnati, Ohio: Hitchcock & Walder, 1879), nummer tre.

Melodien er «Medan» av John R. Sweeney.

## Norsk versjon
Anders Hovden har skrevet en norsk tekst. Den norske tittelen er «Gå til Jesus».

### Innspillinger (i utvalg)
*Sunnmøre kristelige mannskor Dir.: Johan Sæter Solist: Randulf Saunes.  Innspilt i Volda kirke 25. juni 1955. Utgitt på 78-platen His Master's Voice A.L.&nbsp;3523 og på EP-platen His Master's Voice 7EGN&nbsp;33.
*Asbjørn Støylen, sang. Mons Leidvin Takle, klaver. Hovden og Grimstad er kreditert som tekstforfattere. Utgitt på EP-platen Harmoni HEP&nbsp;281

## Referanser

*Go to Jesus
Rigmor Galtung

**Rigmor Galtung** (født 21. januar 1969) er en norsk komiker og skuespiller.
Hun er av slekten Galtung, gikk ved Hartvig Nissens skole og er kjent for sine imitasjoner, blant andre av Gro Harlem Brundtland. Andre figurer har vært «Siv og Kristin», «Rosemarie», «Wenche M.» og «Åse K.».

I 2010 ga Galtung ut boken «Fullt lys og stummende mørke» hvor hun forteller om sitt liv med en bipolar lidelse.

## Opptredener og bidrag
* Egentlig (1993).  Programleder.
* Grip ordet, komiker! (1994).  Standup
* *[[Sett på maken]]* (1995).  Stemmen til Gro.
* 3 fluer i en smekk (1996–97).  En av taxisjåførene
* På G (1998). Første gjest.
* Kokkekamp (1999).  Deltaker.
* Bumerang (TV-serie) (2000). Deltaker.
* Gjett hva jeg gjør (2001). Deltaker.
* Ballen i øyet (2002).  En pasient.
* Rundt et flygel (2003).  Gjest.
* Hotel Cæsar (2004).  Med i en episode.
* Tonje Steinsland møter... (2005). Gjest.
* *Ta deg sammen* (2005).  Innlegg.
* *[[Den lille redningsskøyta Elias]]* (2005–07).  Krana i Lunvik (stemme).
* *Flinke piker gråter ikke* (2006).  Foredrag, eget manuskript.
* *[[Fredag (fjernsynsprogram)]]* (2006). Gjest.
* *En lattergals bekjennelser* (2007).  Standup, eget manuskript, regi av Jon Schau.  Fremført på turne og ved Oslo Nye Teater.
* Surf's Up (2007). Stemmen til Edna Maverick.

## Bibliografi
* 2010 «Fullt lys og stummende mørke», ISBN 9788202315269, Cappelen Damm

## Referanser


## Eksterne lenker
*
Christoffer Sundby

**Jon Christoffer Sundby** (født 1978) er en norsk tidligere seiler. Han representerte Soon Seilforening. Sundby ble verdensmester i Europajolle i 1997, etter å ha tatt sølv i 1996. Han har også VM-sølv og EM-bronse i 49er, begge ganger sammen med Frode Bovim.

Sundby deltok under sommer-OL for Norge i 2000 i Sydney med 13.-plass i 49er og i 2004 i Athen med fjerdeplass i samme båtklasse. Han er bror til seiler og olympisk mester Siren Sundby.

Per 2024 er Sundby administrerende direktør i Spenn, som er en felles fordelsvaluta for lojalitetsprogrammer. Selskapet eies av Strawberry og Norwegian.

## Referanser


## Eksterne lenker
* 
* Profil på Sailing.org
Lead Me to Calvary

**«Lead Me to Calvary»** er en amerikansk salme, med tekst av Jennie E. Hussey i 1921. Den forekom først i *New Songs of Praise and Power*.

Melodien ble skrevet av William J. Kirkpatrick.

## Norske versjoner
De norske titlene er «Led meg til Golgata» (Tekst: Yngvar Johansen) og «Vis meg veien».

### Innspillinger (i utvalg)
*Marit Røine med orgel. Som «Led meg til Golgata». Innspilt 1. november 1962. Utgitt på EP-platen *Å være Din, o, Frelser* (His Master's Voice 7EGN&nbsp;46).
*Milly og Oddny Kårtvedt.  Som «Led meg til Golgata». Utgitt på EP-platen *Milly og Oddny Kårtvedt til elektronorgel og eget gitarakkompagnement* (Klango F-97) i 1966. 
*Else Frisvoll Hoseth og Linda Hugdal Melås, m. eget akk. Som «Vis meg veien». Innspilt i mars 1968. Utgitt på EP-platen Harmoni HEP&nbsp;280.

## Referanser


## Kilder
* Lead Me to Calvary
Kara (band)

**Kara** (Hangul: 카라) er en sørkoreansk jentegruppe på fem medlemmer fra DSP Media. Gruppen ble dannet i 2007 og oppløst 15. januar 2016. Medlemmene var Gyuri, Seung-yeon, Hara og Youngji.

## Medlemmer
### Gyuri
* **Fullt navn:** Park Gyuri (Hangul: 박규리)
* **Født:** 
* Leder

### [[Seung-yeon]]
* **Fullt navn:** Han Seung-yeon (Hangul: 한승연) 
* **Født:** 

### Hara
* **Fullt navn:** Goo Hara (Hangul: 구하라)
* **Født:** 13. januar 1991
* **Død:** 

### Youngji
* **Fullt navn:** Heo Young-ji (Hangul: 허영지)
* **Født:** 
## Tidligere medlemmer
### Sung Hee
* **Fullt navn:** Kim Sung Hee (Hangul: 김성희)
* **Født:** 

### Nicole
* **Fullt navn:** Nicole Jung; Jung Yongju (Hangul: 정니콜; 정용주)
* **Født:** 

### Ji-Young
* **Fullt navn:** Kang Ji-Young (Hangul: 강지영)
* **Født:** 

## Diskografi
### Album
**Koreanske**
**[[The First Blooming]]* (29. mars 2007)
**[[Revolution (album)|Revolution]]* (30. juli 2009)
* ''Step''* *(6. september 2011)
* ''Full Bloom''* *(2. september 2013)
**Japanske**
* *[[Garuzutoku  (album)|Garuzutoku (Girls Talk)]]* (24. november 2010)
* ''Super Girl'' (23. november 2011)
* ''Girls Forever'' (14. november 2012)
* ''Fantastic Girls'' (28. august 2013)

### Minialbum
**[[Rock U]]* (31. juli 2008)
**[[Pretty Girl]]* (4. desember 2008)
**[[Pretty Girl Special Edition|Pretty Girl Special Edition (Honey)]]* (18. februar 2009)
**[[Lupin (album)|Lupin]]* (17. februar 2010)
* *[[Jumping]]* (17. november 2010)
* *[[Pandora (andre betydninger)|Pandora]] *(22. august 2012)
* *[[Day & Night]]* (18. august 2014)

### Singler
;Koreanske
* *Good Day: Season 2* (13. oktober 2008)
* *I-Musician* (4. juni 2009)
* *We're With You* (4. mai 2010)
* *2Me* (31. august 2010)

;Japanske
* *Mister* (11. august 2010)
* *Jumping* (10. november 2010)

### Samlealbum
**[[Kara Special Premium Box for Japan]]* (28. april 2010)
**[[Kara Best 2007-2010]]*, (29. september 2010)

## Referanser


## Eksterne lenker
* 
* 
* 
*
Kunståret 1281

**Kunståret 1281** er en oversikt over hendelser, fødte og avdøde kunstnerpersonligheter i 1281.

## Hendelser

## Malerier
*1280-1286: Cimabue maler *Maestà*, Uffizi galleriet, Firenze

## Fødsler
* ca. 1280: Pietro Lorenzetti - italiensk maler (død 1348)
* ca. 1280: Tino di Camaino - italiensk billedhugger (død ca. 1337)
* ca. 1280: Bernardo Daddi - tidlig italiensk renessansemaler og lærling hos Giotto (død 1348)
* ca. 1280: Ugolino di Nerio - italiensk maler som arbeidet for det meste i Siena (død 1349)

## Dødsfall
…